******

***Din conţinutul acestui număr***:

[Repere din agenda publică a conducerii institutiei prefectului - judeţul Hunedoara în perioada 15 – 19 februarie, 2021 2](#_Toc64888132)

[Selecţie de Acte normative apărute în Monitorul Oficial al României în perioada 15 -19 februarie, 2021 3](#_Toc64888133)

[Comunicate de presă ale Guvernului României 3](#_Toc64888134)

[Calitatea apei din România și serviciile de salubrizare: percepția cetățenilor 3](#_Toc64888135)

[România sprijină autoritățile din Republica Slovacia în eforturile de combatere a pandemiei COVID-19 4](#_Toc64888136)

[Informaţie Europeană 4](#_Toc64888137)

[COVID-19 5](#_Toc64888138)

[Apel de proiecte pentru pentru sprijinirea personalului din sănătate 5](#_Toc64888139)

[NOUTĂȚI – Informații UTILE 5](#_Toc64888140)

[Apelul pentru acordarea de materiale școlare aferent POAD a fost prelungit 5](#_Toc64888141)

[Noi precizări ale AM POCA privind apelul destinat consolidării capacității ONG-urilor și partenerilor sociali de a se implica în dezvoltarea la nivel local 6](#_Toc64888142)

[Regulamentele aferente Mecanismului de Redresare și Reziliență și Instrumentului pentru Asistență Tehnică, publicate în Jurnalul Oficial al Uniunii Europene 6](#_Toc64888143)

[Comisia Europeană: Un model orientativ suplimentar adresat statelor membre pentru sprijinirea capacităților de cloud în planurile naționale de redresare și reziliență 7](#_Toc64888144)

[Iohannis, despre PNRR: Până în aprilie vom avea un Plan coerent, care va fi depus la CE. Sănătatea, locurile de muncă, educația și mediul, printre domeniile de interes 7](#_Toc64888145)

[Informații adresate beneficiarilor POCA în vederea respectării măsurilor de identitate vizuală 8](#_Toc64888146)

[POC: Instrucțiune privind reglarea diferențelor dintre sumele validate prin SMIS minimal și cele autorizate și plătite 9](#_Toc64888147)

[Consiliul UE: Primul set de măsuri pentru a ajuta întreprinderile să aibă acces la finanțare a fost adoptat! 9](#_Toc64888148)

[Secțiunea de implementare - raportare a cheltuielilor, disponibilă de astăzi în cadrul platformei granturi.imm.gov.ro! 10](#_Toc64888149)

[O nouă versiune a POCA: Aplicarea unei rate de cofinanțare de 100% a cheltuielilor declarate în cererile de plată 11](#_Toc64888150)

[POIM: 2,56 miliarde euro solicitate din cele 117 milioane euro alocate pe apelul destinat dezvoltării rețelelor inteligente de distribuție a gazelor naturale 11](#_Toc64888151)

[Sondaj al Parlamentului European: 73% dintre români consideră că Mecanismul de Redresare și Reziliență va permite economiei României să se recupereze mai rapid 12](#_Toc64888152)

[Consultări 13](#_Toc64888153)

[Dezbateri privind programul Orizont Europa și finanțarea inovării 13](#_Toc64888154)

[Programul național pilot de tip „Şcoala după şcoală” aferent POCU, lansat spre consultare publică 14](#_Toc64888155)

[Dezbatere publică privind proiectul de OUG aferent instituirii unor scheme de ajutor de stat și de minimis pentru relansarea sectorului cultural 14](#_Toc64888156)

[Suplimentarea bugetului apelului Innotech Student, în consultare publică! 15](#_Toc64888157)

[APELURI – Finanțări 15](#_Toc64888158)

[Active Citizens Fund: Noi oportunități de finanțare pentru ONG-uri! 15](#_Toc64888159)

[Google.org Impact Challenge Central and Eastern Europe: Finanțare pentru inițiativele ce plasează incluziunea digitală în centrul redresării economice 16](#_Toc64888160)

[POR: Apelul pentru investiții ale IMM-urilor în parteneriat cu entități de inovare și transfer tehnologic a fost prelungit 17](#_Toc64888161)

[POPAM: Apelul nr. 2 adresat măsurilor de sănătate publică a fost lansat! 17](#_Toc64888162)

[Lansarea sesiunii 4 de depunere a Cererilor de sprijin aferentă submăsurii 15.1 „Plăți pentru angajamente de silvomediu” 18](#_Toc64888163)

[S-a lansat cea de-a 14-a ediție a RegioStars! 18](#_Toc64888164)

[Din actualitatea europeană 19](#_Toc64888165)

**Anul 2021 – numărul 7**

**15 - 19 februarie**

Repere din agenda publică a conducerii institutiei prefectului - judeţul Hunedoara   
în perioada 15 – 19 februarie, 2021

Facem cunoscute publicului următoarele acţiuni din agenda publică a domnului Călin Petru MARIAN, prefectul judeţului Hunedoara și a subprefectului Nicolae-Marcel MORAR :

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***15 februarie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara precum și SJPI Hunedoara.* | ***15 februarie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***15 februarie*** |
| *Verificarea centrului de vaccinare din municipiul Brad* | ***15 februarie*** |
| *Verificarea modului în care se desfășoară vaccinarea populației în orașul Călan la centrul medical care și-a început activitatea luni, 15 februarie* | ***16 februarie*** |
| *Întâlnire cu vicepreședintele Federației Patronatelor din Turismul Românesc, domnul Lucian Stanciu* | ***16 februarie*** |
| *Întâlnire de lucru cu reprezentanții comunei Vața de Jos* | ***17 februarie*** |
| *Deplasare în Valea Jiului pentru întâlnire cu minerii care au refuzat să înceapă lucrul.* | ***17 februarie*** |
| *Acordarea unui interviu postului de televiziune UnuTV* | ***18 februarie*** |
| *Participare la comisia județeană pentru stabilirea dreptului de proprietate privată asupra terenurilor – Hunedoara* | ***18 februarie*** |
| *Participare la prezentarea ”Raportului de Activitate al Departamentului pentru Situații de Urgență și al instituțiilor aflate în coordonarea acestuia, aferent anului 2020”, transmisă de la Ministerul Afacerilor Interne* | ***18 februarie*** |
| *Întâlnire de lucru cu doamna Movileanu Silvia, director executiv al Direcției Județene de Statistică Hunedoara* | ***18 februarie*** |
| *Întâlnire de lucru cu domnul ing. Radu Gagea, director al Direcției Silvice Hunedoara* | ***19 februarie*** |
| *Întâlnire de lucru cu domnul comisar șef de poliție Bîrlea Ovidiu Gabriel, șeful inspectoratului IPJ Hunedoara* | ***19 februarie*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***19 februarie*** |
| *Întâlnire de lucru cu inginerul șef al SC ENEL DISTRIBUȚIE BANAT SA, Unitatea Teritorială Rețea Deva, domnul Jurca Viorel* | ***19 februarie*** |
| *Participare la acțiunea de vaccinare împotriva „COVID-19”, la Costești, în comuna Orăștioara de Sus* | ***20 februarie*** |
| *Participare la dezbaterea despre viitorul mineritului și energiei din județul Hunedoara* | ***20 februarie*** |

Cancelaria Prefectului

🏵🏵🏵



Selecţie de Acte normative apărute în Monitorul Oficial al României   
în perioada 15 -19 februarie, 2021

**M. Of. nr. 151/ 15 februarie 2021**

* **18** - **Guvernul României** - Hotărâre privind stabilirea modelului legitimației pentru aleșii locali și a modelului semnului distinctiv al calității acestora

**M. Of. nr. 168/ 18 februarie 2021**

* **8** – **Guvernul României** - Ordonanță de urgență privind unele măsuri fiscal-bugetare, precum și pentru modificarea și completarea unor acte normative

Descărcaţi  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Comunicate de presă ale Guvernului României

Calitatea apei din România și serviciile de salubrizare: percepția cetățenilor

62% dintre cetățeni sunt de părere că România are un proces durabil și sustenabil de captare și furnizare a apei potabile, conform unei cercetări sociologice din cadrul proiectului “România Durabilă”, SIPOCA 613. Barometrul a avut drept scop măsurarea opiniei publice privind cel de-al șaselea Obiectiv de Dezvoltare Durabilă din cadrul Strategiei Naționale pentru Dezvoltare Durabilă a României 2030 (SNDDR 2030), ODD 06 „Apă curată și sanitație”.

Astfel, peste 60% dintre respondenți s-au declarat mulțumiți de parametrii apei potabile, cel mai mare procent de nemulțumire (14%) fiind legat de calitățile organoleptice ale acesteia (gust și miros). 54% dintre respondenți consideră totuși că apa de la robinet este sigură pentru băut și pentru gătit.

La nivel obiectiv însă, potrivit datelor Institutului Național de Statistică din 2019, doar 61,8% dintre români erau conectați la sistemul public de alimentare cu apă. Deși în perioada 2010-2019 România a înregistrat o îmbunătățire semnificativă pe diverși indicatori ce țin de acest aspect, țara noastră are în continuare, dintre țările Uniunii Europene, cel mai ridicat procent de populație care nu are nici baie, nici duș, nici o toaletă interioară în gospodărie: 22,4%.

În ceea ce privește percepția asupra serviciilor de salubrizare, cercetarea sociologică a evidențiat faptul că cetățenii sunt mulțumiți de curățenia publică din zona de reședință (aproximativ 70%). Mai mult decât atât, respondeții cred că deșeurile menajere sunt colectate mai bine decât acum 10 ani (68%), ceea ce înseamnă că percepția de îmbunătățire a situației este pregnantă, în acord cu aportul pozitiv al implementării standardelor europene.

O doză de inegalitate se remarcă în accesul la servicii publice care au legătură cu apa, pentru persoanele cu condiție socială mai modestă. 60% din respondeți afirmă că persoanele din această categorie au acces mai greu la condiții sanitare și de igienă decente, 61% la sistemul de canalizare, iar 58% dintre respondenți cred că cei cu condiție socială mai modestă au acces mai greu la rețeaua de apă. Identificăm așadar deci un larg consens asupra felului în care condiții de bază ale vieții sunt distribuite inegal.

Rezultatele complete ale barometrului sunt disponibile la această adresă: (<https://bit.ly/37iAcJ2>). În cadrul proiectului “România Durabilă”, SIPOCA 613 vor fi realizate 50 de barometre, ce vor fi încărcate în secțiunea „Rezultate” a site-ului [http://romania-durabila.gov.ro](http://romania-durabila.gov.ro/).

\*

România sprijină autoritățile din Republica Slovacia în eforturile de combatere a pandemiei COVID-19

România răspunde solicitării de asistență internațională lansată de autoritățile din Slovacia. Acest răspuns exprimă soluția concretă a SOLIDARITĂȚII Uniunii Europene față de statele membre.

Autoritățile medicale din Slovacia au acum mai mult ca niciodată nevoie de ajutor, iar mesajul nostru este unul simplu – ” personalul medical din Slovacia nu trebuie să fie singur în această luptă neechilibrată cu acest inamic invizibil; NU SUNTEȚI SINGURI”.

O echipă compusă din 5 medici și 9 asistenți medicali formată prin grija Departamentului pentru Situații de Urgență este pregătită să ajute autoritățile medicale de la Bratislava.

În contextul susținerii eforturilor de combatere a răspândirii virusului SARS-CoV-2 și urmare a activării Mecanismului European de Protecție Civilă – solicitare primită de către Inspectoratul General pentru Situații de Urgență, în calitatea sa de punct național de contact, de la Centrul de Coordonare a Răspunsului la Urgență al Comisiei Europene (ERCC) - Guvernul României dorește să sprijine Republica Slovacia prin trimiterea unei echipe medicale specializate în anestezie și terapie intensivă.

Echipa formată din 5 medici și 9 asistenți medicali va fi însoțită și de 2 reprezentanți ai Inspectoratului General pentru Situații de Urgență.

Misiunea este prevăzută să dureze 21 de zile. Atât personalul medical, cât și personalul IGSU care va asigura suportul pentru desfășurarea în bune condiții a misiunii, inclusiv legătura cu autoritățile slovace, sunt pregătiți să înceapă deplasarea imediat ce oferta României va fi acceptată de Ministerul Sănătății din Slovacia.

Acțiunea este finanțată de Comisia Europeană prin ESI (Instrumentul privind furnizarea sprijinului de urgență pe teritoriul Uniunii).

Sursa: https://gov.ro/ro/comunicate&page=2&page=1

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției portugheze | **Președinția portugheză a Consiliului UE: 1 ianuarie-30 iunie 2021**  Prioritățile președinției portugheze sunt determinate de deviza sa: „Vremea rezultatelor: o redresare echitabilă, verde și digitală”.  Programul președinției se axează pe cinci domenii principale, care sunt în concordanță cu obiectivele agendei strategice a UE:   * consolidarea rezilienței Europei * promovarea încrederii în modelul social european * promovarea unei redresări durabile * accelerarea unei tranziții digitale echitabile și favorabile incluziunii * reafirmarea rolului UE în lume, cu garantarea faptului că acesta se va baza pe deschidere și multilateralism   [Site-ul p președinției portugheze](https://www.eu2020.de/eu2020-en): https://www.2021portugal.eu/en/ |
| Președinția portugheză a Consiliului UE se va axa pe depășirea pandemiei de COVID-19 la nivelul UE și va promova imaginea unei UE inovatoare, orientate spre viitor și bazate pe valori comune precum solidaritatea, convergența și coeziunea.  În acest scop, Portugalia se angajează să joace un rol pozitiv și flexibil pentru a acționa în mod pozitiv, a promova cooperarea, a obține rezultate tangibile în ceea ce privește redresarea economică și a conduce Uniunea Europeană pe drumul ieșirii din criză. | |

🏵🏵🏵

COVID-19

Apel de proiecte pentru pentru sprijinirea personalului din sănătate

AM POCU a lansat astăzi, 16 februarie 2021, apelul competitiv **„Sprijin pentru personalul din sănătate implicat direct în transportul, echiparea, evaluarea, diagnosticarea şi tratamentul pacienţilor infectaţi cu COVID-19″**, Axa prioritară 4: „Incluziunea socială și combaterea sărăciei”, Obiectivul specific 4.9: „Creșterea numărului de persoane care beneficiază de programe de sănătate și de servicii orientate către prevenție, depistare precoce (screening), diagnostic și tratament precoce pentru principalele patologii”.

Tipuri de **solicitanți**/**parteneri** **eligibili:**

* Ministerul Sănătății, singur sau în parteneriat cu instituțiile relevante;
* Casa Naţională de Asigurări de Sănătate singura sau în parteneriat cu alte instituții relevante.

**Alocarea** dedicată atât regiunilor mai puțin dezvoltate, cât și regiunii dezvoltate București- Ilfov este de **66.000.000,00 euro.**

**Valoarea minimă** a asistenței financiare nerambursable a unui proiect este de **101.000 de euro**, iar **valoarea maximă** eligibilă a unui proiect este de **47.000.000,00 euro** și se stabilește în corelare cu numărul persoanelor din grupul țintă, respectiv cu valoarea subvențiilor acordate pentru stimulentul de risc.

Apelul de proiecte finanțează următoarele **tipuri de acțiuni / activități eligibile**:

* Activitatea 1 (relevantă si obligatorie): Măsuri de sprijin pentru personalul prevăzut la art. 8 alin. (1) din Ordonanța de urgență a Guvernului nr. 43/2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgenţă, aprobată cu modificări și completări prin Legea nr. 82/2020, cu modificările ulterioare.

Aceasta activitate are în vedere **subvenționarea cheltuielilor** efectuate cu stimulentul de risc acordat în condițiile și cuantumul prevăzut la art. 8 din Ordonanța de urgență a Guvernului nr. 43 din 6 aprilie 2020 pentru aprobarea unor măsuri de sprijin decontate din fonduri europene, ca urmare a răspândirii coronavirusului COVID-19, pe perioada stării de urgenţă, aprobată cu modificări și completări prin Legea nr. 82/2020, cu modificările ulterioare.

Pot fi solicitate la rambursare acele cheltuieli cu acordarea stimulentelor de risc pentru care solicitantul/beneficiarul finanțării prin prezentul apel de proiecte a efectuat verificarea respectării prevederilor art. 8 din Ordonanța de urgență a Guvernului nr. 43/2020, cu modificările şi completările ulterioare.

Sistemul informatic MySMIS2014 va fi deschis în data de **18 februarie 2021 ora 16.00** şi se va închide în data de **18 martie 2021 ora 16.00.**

[**Descarcă**](https://www.fonduri-structurale.ro/descarca-document/30280) ghidul

Sursa: Ministerul Investițiilor și Proiectelor Europene

🏵

NOUTĂȚI – Informații UTILE

Apelul pentru acordarea de materiale școlare aferent POAD a fost prelungit

AM POAD a publicat astăzi, 19 februarie 2021, un corrigendum la Ghidul Solicitantului „Acordarea de materiale școlare (rechizite și vestimentație necesară frecventării școlii)”.

Corrigendum-ul vizează prelungirea perioadei de depunere a proiectelor până la data de **19 aprilie 2021**, termenul inițial fiind 19 februarie 2021.

[**Descarcă**](https://www.fonduri-structurale.ro/descarca-document/32250) corrigendum

Sursa: Ministerul Investițiilor și Proiectelor Europene

\*

Noi precizări ale AM POCA privind apelul destinat consolidării capacității ONG-urilor și partenerilor sociali de a se implica în dezvoltarea la nivel local

AM POCA a publicat ieri, 18 februarie 2021, un nou set de precizări, în continuarea [listei de întrebări frecvente](https://www.fonduri-structurale.ro/stiri/25505/set-de-intrebari-si-raspunsuri-pentru-apelurile-poca-ce-vizeaza-consolidarea-capacitatii-ong-urilor-si-partenerilor-sociali-de-a-se-implica-in-formularea-si-promovarea-dezvoltarii-la-nivel-local), privind Cererea de Proiecte 14/2021 - Consolidarea capacității ONG-urilor și partenerilor sociali de a se implica în formularea și promovarea dezvoltării la nivel local, atât pentru regiunea mai dezvoltată, cât și pentru regiunile mai puțin dezvoltate.

Având în vedere întrebările frecvente privind parteneriatele în proiectele ce vor fi transmise în cadrul apelurilor, AM POCA a transmis următoarele:

**Parteneriatul în implementarea proiectului este diferit de parteneriatul pentru dezvoltare locală**. Astfel,

1. Parteneriatul în implementarea proiectelor (în conformitate cu prevederile OUG 40/2015 și HG93/2016) se realizează între partenerii și solicitanții eligibili stabiliți în ghidul solicitantului, secțiunea 3.3 „Eligibilitatea solicitanților și a partenerilor”.

Conform Ghidului solicitantului, solicitanții și partenerii eligibili sunt ONG-uri (inclusiv structurile asociative ale autorităților administrației publice, camerele de comerț) și parteneri sociali (organizații sindicale, organizații patronale, precum și formele de asociere ale acestora cu personalitate juridică).

Între partenerii care implementează proiectul se încheie un Acord de parteneriat, conform modelului prevăzut în anexa V.2 a ghidului solicitantului.

1. Parteneriatul pentru dezvoltare locală (PDL), în înțelesul acestui ghid, este o formă de cooperare și colaborare în vederea asigurării dezvoltării locale, din care trebuie să facă parte:
   * autorități publice locale (comună, oraș, municipiu/județ);
   * ONG-uri și/sau parteneri sociali (solicitanții și partenerii eligibili stabiliți în ghidul soliciantului).

AM POCA nu impune un model de PDL, partenerii fiind liberi să stabilească și să includă acțiuni care sunt relevante pentru comunitatea locală vizată, specifice Fondului Social European, conform comunicatului oficial.

Parteneriatul trebuie să fie constituit înainte de depunerea proiectului (pentru că autoritatea locală trebuie să ia parte la analiza nevoilor pe care se fundamentează activitățile din proiect care vizează acest parteneriat) și pentru realizarea unor activități pe care solicitantul le propune prin proiect.

Acesta se concretizează în existența celor 3 documente menționate în ghid, respectiv:

* acord semnat de președintele/reprezentantul legal al ONG-ului și sau partenerul social și primar/președinte CJ;
* procedură de colaborare /regulamentul de organizare și funcționare al parteneriatului;
* raport de activitate de funcționare a parteneriatului (document care va fi transmis AM la 6 luni după finalizarea proiectului pentru a dovedi funcționalitatea parteneriatelor).

O autoritate locală (comună, oraș, municipiu, județ) poate fi partener pentru dezvoltare locală în mai multe proiecte, cu condiția ca obiectivul/obiectivele proiectelor să fie diferite.

Sursa: AM POCA

\*

Regulamentele aferente Mecanismului de Redresare și Reziliență și Instrumentului pentru Asistență Tehnică, publicate în Jurnalul Oficial al Uniunii Europene

Mecanismul de Redresare și Reziliență, împreună cu Instrumentul pentru Asistență Tehnică au fost publicate ieri, 18 februarie 2021, în Jurnalul Oficial al Uniunii Europene (echivalentul Monitorului, a transmis europarlamentarul Dragoș Pîslaru.

Conform acestuia, cele două acte normative sunt regulamente, adică acte normative de prim rang care au efect direct și trebuie aplicate de către statele membre: „Publicarea în Jurnalul Oficial este punctul final al procesului legislativ la nivel european, la care am ajuns după 9 luni de muncă, zeci de săptămâni de întâlniri, discuții, sute de zile și nopți de negocieri și redactări de poziții și texte”.

Mecanismul de Redresare și Reziliență, cu un buget de 672,5 miliarde de euro, pune la dispoziția României 30 de miliarde de euro pentru reforme și investiții, iar pentru crearea și implementarea acestora, Comisia Europeană pune la dispoziție Instrumentul pentru Asistență Tehnică, în valoare totală de 864 milioane euro.

Regulamentul aferent Mecanismului de Redresare și Reziliență este disponibil [**aici**](https://eur-lex.europa.eu/legal-content/RO/TXT/HTML/?uri=CELEX:32021R0241&qid=1613651152929&from=EN).

Regulamentul aferent Instrumentului pentru Asistență Tehnică este disponibil [**aici**](https://eur-lex.europa.eu/legal-content/RO/TXT/HTML/?uri=CELEX:32021R0240&qid=1613651057502&from=EN)**.**

Sursa: Facebook | Dragoș Pîslaru

\*

Comisia Europeană: Un model orientativ suplimentar adresat statelor membre pentru sprijinirea capacităților de cloud în planurile naționale de redresare și reziliență

Comisia Europeană a publicat ieri, 18 februarie, un nou [model orientativ](https://ec.europa.eu/competition/state_aid/what_is_new/covid_19.html) privind ajutoarele de stat, pentru a ajuta statele membre să își conceapă planurile naționale de redresare și reziliență în conformitate cu normele UE privind ajutoarele de stat, în ceea ce privește sprijinirea capacităților de prelucrare a datelor de tip cloud și edge. Acesta se succedă publicării, la [21 decembrie 2020](https://ec.europa.eu/commission/presscorner/detail/en/ip_20_2494), a unui număr de 11 modele orientative privind ajutoarele de stat, respectiv a modelului orientativ privind sprijinirea digitalizării mediei specializate pe difuzarea știrilor, la [11 februarie 2021](https://ec.europa.eu/commission/presscorner/detail/en/mex_21_527).

În cadrul [Mecanismului de redresare și reziliență](https://ec.europa.eu/info/business-economy-euro/recovery-coronavirus/recovery-and-resilience-facility_en), fiecare plan național de redresare și reziliență va trebui să aloce un nivel minim de 20% din cheltuieli pentru sprijinirea tranziției digitale. Investițiile în capacități de tip cloud și edge sunt esențiale pentru a consolida performanța inovatoare a Europei în ceea ce privește dezvoltarea și implementarea următoarei generații de prelucrare a datelor. Modelul publicat ieri acoperă proiectele de investiții din cadrul [inițiativei emblematice „Scale Up”](https://ec.europa.eu/info/files/examples-component-reforms-and-investment-scale_en) din cadrul [Strategiei anuale a Comisiei privind creșterea durabilă pentru 2021](https://eur-lex.europa.eu/legal-content/EN/TXT/?uri=COM:2020:0575:FIN).

Astfel de investiții vor contribui în mod direct la obiectivul de dublare a ponderii companiilor din UE care utilizează servicii avansate de cloud computing și volume mari de date până în 2025 și vor contribui la realizarea [Strategiei europene privind datele](https://eur-lex.europa.eu/legal-content/EN/TXT/?qid=1593073685620&uri=CELEX%3A52020DC0066). În plus, tehnologiile digitale vor fi esențiale pentru atingerea obiectivelor de durabilitate ale [Pactului verde](https://eur-lex.europa.eu/legal-content/EN/TXT/?qid=1596443911913&uri=CELEX%3A52019DC0640#document2).

În acest context, investițiile în cloud și edge computing pot contribui la accelerarea și maximizarea impactului politicilor de combatere a schimbărilor climatice și de protecție a mediului. Modelul orientativ este, la fel ca celelalte modele orientative, un document tehnic menit să ofere orientări specifice sectorului în cazurile în care:

* sprijinul nu implică ajutor de stat și, prin urmare, nu este necesară notificarea prealabilă a Comisiei;
* sprijinul ar implica ajutor de stat, dar nu este necesară nicio notificare deoarece intră sub incidența unei exceptări pe categorii; și
* sprijinul ar implica ajutor de stat și este necesară o notificare cu trimitere la principalele norme aplicabile privind ajutoarele de stat.

Conform modelului orientativ, proiectele privind capacitățile de tip cloud și edge care pot beneficia de ajutoare de stat pot, de exemplu, să se axeze pe cercetare și dezvoltare și inovare, pe protecția mediului, pe eficiența energetică, pe sprijinirea întreprinderilor mici și mijlocii (IMM-uri) și a întreprinderilor nou-înființate și pe dezvoltarea regională. Statele membre pot utiliza căsuța poștală și linia telefonică puse la dispoziție de Comisie pentru întrebări cu privire la acest model și la alte modele orientative.

Sursa: Reprezentanța Comisiei Europene în România

\*

Iohannis, despre PNRR: Până în aprilie vom avea un Plan coerent, care va fi depus la CE. Sănătatea, locurile de muncă, educația și mediul, printre domeniile de interes

Planul Național de Redresare și Reziliență ar putea fi transmis până în luna aprilie 2021 la Comisia Europeană, conform celor mai noi declarații de presă susținute ieri, 17 februarie 2021, de președintelui României, Klaus Iohannis.

Acesta a menționat unele dintre domeniile despre care s-a discutat în cursul zilelor anterioare, respectiv: **sănătate**, **locuri de muncă, educație și mediu**.

În ceea ce privește sănătatea, președintele a precizat faptul că „este nevoie de investiții importante în spitale noi, în spitalele existente, pentru a le moderniza, în sistemele din spitalele existente, pentru a le face mai sigure, mai sigure pentru pacienți. Gândiți-vă cât de important este să avem investiții în zona de Terapie Intensivă, în zona de alimentare cu oxigen, în zona de siguranță pentru pacienți și pentru personalul din spital”.

Pierderea locurilor de muncă ca urmare a apariției pandemiei și a crizei economice generate de aceasta a reprezentat un alt subiect de discuție pentru care se caută soluții, conform președintelui Iohannis: „O a doua zonă pe care am discutat-o și unde sunt foarte hotărât să găsim împreună soluțiile cele mai bune este zona locurilor de muncă. Foarte mulți români și-au pierdut deja locul de muncă, din cauza pandemiei sau a crizei economice generate de pandemie, și unii, din păcate, sunt și acum în pericol în continuare să-și piardă locul de muncă, deci, este vital pentru noi toți să dezvoltăm mecanisme prin care dezvoltăm locuri de muncă, încurajăm antreprenorii să creeze locuri de muncă pentru românii loviți de pandemie”.

Ultimele două zone menționate de președinte vizează educația, mai precis investiția în școli: „Sistemul românesc de învățământ are nevoie de foarte mulți bani. Dacă ne gândim doar la siguranța elevilor, este nevoie, deci, și aici de foarte multe investiții, pentru a nu avea incendii, pentru a nu avea accidente în școli, pentru a avea școli autorizate, pentru a avea elemente simple: să eliminăm încălzirea pe lemne, să eliminăm toaletele din spatele curților și așa mai departe. Pe de altă parte, avem nevoie de materiale didactice moderne, avem nevoie de școli noi, avem nevoie de școli verzi”, dar și crearea unor programe sustenabile pentru mediu: „Avem nevoie de programe serioase, sustenabile pentru mediu, pentru un mediu sănătos. Chestiuni care se pot face fără complicații imense. De exemplu, programe de împădurire, care pot fi puse în operă practic începând deja din anul acesta”.

Acesta a explicat ca PNRR prevede mai multe zone de interes, iar până în aprilie „vom avea un Plan Național coerent, care va fi depus la Comisia Europeană și, imediat după ce se primesc toate aprobările necesare, vom începe implementarea”.

Reamintim faptul că România va beneficia de 30,4 miliarde de euro prin Mecanismul de Redresare și Reziliență pentru implementarea Planului Național de Redresare și Reziliență. Mai multe informații despre PNRR sunt disponibile [**aici**](https://www.fonduri-structurale.ro/2021-2027).

Sursa: Administrația Prezidențială

\*

Informații adresate beneficiarilor POCA în vederea respectării măsurilor de identitate vizuală

AM POCA a publicat ieri, 17 februarie 2021, un set de informații privind respectarea măsurilor de identitate vizuală în cadrul proiectelor finanțate din POCA, având în vedere faptul că reprezintă un element important pentru identificarea sursei de finanțare, conform dispozițiilor regulamentelor europene. Detalierea regulilor ce trebuie respectate se regăsește în Anexa VII a contractului de finanțare, respectiv în Anexa VIII a ordinului de finanțare, precum și în Manualul de Identitate Vizuală a POCA (MIV POCA) – versiunea august 2018, disponibil **aici**.  Aplicarea indicațiilor tehnice din MIV POCA este obligatorie, nerespectarea acestora determinând diminuarea sumelor solicitate la rambursare aferente activităților de informare și comunicare.

**Aspecte importante ce trebuie respectate:**

* Utilizarea **versiunii curente a elementelor de identitate vizuală obligatorii (logo-ul POCA, logo-ul Uniunii Europene, logo-ul Guvernului României, logo-ul instrumentelor structurale)**, care se regăsesc în MIV POCA – versiunea august 2018. Elementele obligatorii trebuie să fie însoțite de textul „Proiect cofinanțat din Fondul Social European prin Programul Operațional Capacitate Administrativă 2014-2020”,
* **Afișarea pe site-ul web al beneficiarului a unei scurte descrieri a proiectului**, care să cuprindă cel puțin următoarele informații referitoare la acesta: titlu, denumire beneficiar și parteneri (dacă există), scop, obiective specifice, rezultate, data de începere, perioada de implementare, valoarea totală (defalcată pe surse de finanțare), codul MySMIS și codul SIPOCA al proiectului și textul „Proiect cofinanțat din Fondul Social European prin Programul Operațional Capacitate Administrativă 2014-2020”,
* **Publicarea pe site-ul web al beneficiarului** sau pe **pagina web a proiectului** a tuturor **livrabilelor** (studii, strategii, analize, ghiduri, etc.) **realizate în cadrul proiectelor finanțate prin POCA și** transmiterea acestora către AM POCA pe adresa de e-mail [amdca@poca.ro](mailto:amdca@poca.ro),
* **Expunerea unui afiș**(dimensiune minimă A3) cu **informații despre proiect**, respectiv titlu, denumire beneficiar și parteneri (dacă există), scop, obiective specifice, rezultate, data de începere, perioada de implementare, valoarea totală defalcată pe surse de finanțare), cod MySMIS și cod SIPOCA și textul „Proiect cofinanțat din Fondul Social European prin Programul Operațional Capacitate Administrativă 2014-2020”,  într-un loc ușor vizibil publicului,
* **Publicarea unor anunțuri/comunicate de presă în media**, la începutul și finalizarea proiectului, care să conțină elementele de identitate vizuală obligatorii (cele 4 logo-uri), cel puțin elementele de identificare menționate anterior (titlu, denumire beneficiar și parteneri, scop, obiective specifice, rezultate, data de începere, perioada de implementare, valoarea totală defalcată pe surse de finanțare), codul MySMIS și codul SIPOCA al proiectului și textul „Proiect cofinanțat din Fondul Social European prin Programul Operațional Capacitate Administrativă 2014-2020”,
* Organizarea unui **eveniment de diseminare a rezultatelor obținute** (de ex. conferință la finalizarea proiectului).

Sursa: AM POCA

\*

POC: Instrucțiune privind reglarea diferențelor dintre sumele validate prin SMIS minimal și cele autorizate și plătite

AM POC a publicat ieri, 17 februarie 2021, [**Instrucțiunea nr. 42/2021**](https://www.fonduri-structurale.ro/descarca-document/30393) privind reglarea diferențelor dintre sumele validate prin sistemul informatic SMIS minimal și cele autorizate și plătite în cazul contractelor de finanţare pentru care se rambursează suma aferentă sursei de finanțare FEDR.

Instrucțiunea prevede următoarele:

1. În cazul contractelor de finanţare pentru care se rambursează doar valoarea eligibilă aferentă sursei de finanțare FEDR, reglarea diferențelor existente între sumele validate prin sistemul Informatic SMIS minimal în care procentul de finanțare prezintă 13 zecimale și cele autorizate și plătite în conformitate cu contractul de finanțare, în care procentul de finanțare prezintă 2 zecimale, va fi efectuată prin reducerea sumei pe sursa FEDR din următoarea cerere de rambursare autorizată după aprobarea prezentei Instrucțiuni.
2. În sistemul informatic SMIS minimal, suma validată aferentă cererii de rambursare va diferi faţă de cea autorizată cu valoarea aferentă reglării FEDR/BS.
3. Pentru beneficiar diferența aferentă sursei de finanțare FEDR va fi acoperită de la finanțatorul sursei BS.

Sursa: Ministerul Investițiilor și Proiectelor Europene

\*

Consiliul UE: Primul set de măsuri pentru a ajuta întreprinderile să aibă acces la finanțare a fost adoptat!

Consiliul UE a adoptat luni, 15 februarie 2021, modificări specifice ale Directivei privind piețele instrumentelor financiare (MiFID) II și ale Regulamentului privind prospectul pentru a facilita recapitalizarea întreprinderilor din UE pe piețele financiare în urma crizei provocate de pandemia de COVID-19.

Împreună cu adaptările aduse cadrului privind securitizarea al UE, măsurile fac parte din pachetul de măsuri privind redresarea piețelor de capital asupra căruia Consiliul și Parlamentul European au convenit la sfârșitul anului trecut. Scopul pachetului este de a facilita sprijinirea redresării economice în urma pandemiei de către piețele de capital.

**Modificări ale MiFID II**

Normele MiFID II au fost modificate pentru a simplifica cerințele de informare în mod țintit, garantând în același timp protecția investitorilor. Modificările reduc, de exemplu, volumul de informații privind costurile și cheltuielile care trebuie furnizate investitorilor profesionali și contrapărților eligibile. Informațiile privind investițiile furnizate pe suport de hârtie vor fi, de asemenea, eliminate treptat, cu excepția clienților de retail, în cazul în care aceștia solicită să le primească în continuare.

Noile norme le vor permite, de asemenea, băncilor și întreprinderilor financiare să grupeze costurile serviciilor de cercetare și de executare în cazul cercetării privind emitenții cu capitalizare mică și medie. Acest lucru va contribui la intensificarea cercetării cu privire la acești emitenți și la îmbunătățirea accesului lor la finanțare.

Printre celelalte modificări se numără adaptări ale regimului limitelor pozițiilor pentru instrumentele financiare derivate pe mărfuri pentru a sprijini apariția și creșterea piețelor de instrumente financiare derivate pe mărfuri denominate în euro.

[**Descarcă**](https://www.fonduri-structurale.ro/descarca-document/30287) documentul actualizat

**Prospectul UE pentru redresare**

Regulamentul privind prospectul a fost modificat în principal pentru a institui un nou „prospect UE pentru redresare”. Acest prospect mai scurt le va permite întreprinderilor să atragă mai ușor capital pentru a-și satisface nevoile de finanțare, asigurând, în același timp, furnizarea de informații adecvate investitorilor.

Prospectul pentru redresare va fi disponibil pentru majorări de capital de până la 150% din capitalul restant într-o perioadă de 12 luni. Noul regim se va aplica până la sfârșitul anului 2022.

[**Descarcă**](https://www.fonduri-structurale.ro/descarca-document/30288)documentul actualizat

**Etapele următoare**

Textele actelor legislative adoptate luni au fost semnate ieri, 16 februarie, și se preconizează că vor fi publicate în Jurnalul Oficial înainte de sfârșitul lunii februarie.

Modificările aduse MiFID II vor intra în vigoare în ziua următoare datei publicării lor, iar statele membre vor trebui să le transpună în dreptul intern în termen de nouă luni de la data respectivă. Măsurile vor deveni aplicabile după 12 luni de la intrarea în vigoare a directivei.


Modificările aduse Regulamentului privind prospectul vor intra în vigoare în a 20-a zi de la data publicării lor.

Modificările aduse cadrului privind securitizarea al UE urmează să fie votate de Parlamentul European în perioada sa de sesiune din martie. Ulterior, acestea vor fi adoptate de Consiliu.

Sursa: Consiliul UE

\*

Secțiunea de implementare - raportare a cheltuielilor, disponibilă de astăzi în cadrul platformei granturi.imm.gov.ro!

******Începând cu data de astăzi, 16 februarie 2021, platforma [granturi.imm.gov.ro](https://granturi.imm.gov.ro/auth/login), în cadrul căreia au putut fi înscrise aplicațiile pe cele 3 măsuri aferente OUG 130, respectiv microgranturi, granturi pentru capital de lucru și granturi pentru investiții, dar și pe programul Electric Up, dispune de un nou modul numit **Implementare**, în cadrul căruia se regăsește secțiunea de **Raportarea cheltuielilor.**

**Ce presupune modulul Implementare pentru fiecare dintre măsuri, conform procedurilor de implementare**

**Microgranturi**

În termen de maxim 90 de zile din momentul plății ajutorului financiar către beneficiar, acesta are obligația efectuării cheltuielilor cu respectarea art. 4.3.1 alin (1). De asemenea, în același termen de maxim 90 de zile din momentul încasării ajutorului financiar de către beneficiar, acesta are obligația încărcării în aplicație a facturilor, documentelor de plată și raportului de progres (Anexa 8), sub sancțiunea recuperării ajutorului acordat.

[Descarcă](https://www.fonduri-structurale.ro/descarca-document/30276) procedura

**Granturi pentru capital de lucru**

În termen de maxim 180 de zile din momentul plății ajutorului financiar către beneficiar, acesta are obligația efectuării cheltuielilor cu respectarea art. 4.3.1 alin (1). De asemenea, în același termen de maxim 180 de zile din momentul încasării ajutorului financiar de către beneficiar acesta are obligația încărcării în aplicație a facturilor, documentelor de plată și raportului de progres (Anexa 8), în caz contrar ajutorul acordat fiind recuperat.

[Descarcă](https://www.fonduri-structurale.ro/descarca-document/30277) procedura

**Granturi pentru investiții**

În termen de maxim 12 luni  din momentul intrării în vigoare a contractului de finanțare, beneficiarul are obligația încărcării în aplicație a cererii de plată/rambursare (Anexa 10), a facturilor, documentelor de plată, raportului de progres prevăzut în anexa nr. 8 la prezenta procedură și documentele justificative care însoţesc raportul de progres, în caz contrar ajutorul acordat fiind recuperat.

[Descarcă](https://www.fonduri-structurale.ro/descarca-document/30278) procedura

Sursa: [http://www.fonduri-structurale.ro](http://www.fonduri-structurale.ro/)

\*

O nouă versiune a POCA: Aplicarea unei rate de cofinanțare de 100% a cheltuielilor declarate în cererile de plată

Ieri, 15 februarie 2021, a fost publicată versiunea 4.0 a POCA, unde este prevăzută modificarea, cu caracter temporar, a Programului Operațional Capacitate Administrativă 2014 – 2020, pentru aplicarea unei rate de cofinanțare de 100% a cheltuielilor declarate în cererile de plată în cursul exercițiului contabil care începe la 1 iulie 2020 și se încheie la 30 iunie 2021.

Analiza la nivelul POCA a indicat faptul că această facilitate este necesară pentru toate cele 3 axe prioritare ale programului, conform comunicatului oficial.

Această propunere de creștere a ratei de cofinanțare de 100% a cheltuielilor declarate în cererile de plată este determinată de necesitatea creșterii disponibilităților financiare necesare la nivelul Programului Operațional Capacitate Administrativă 2014 – 2020 pentru efectuarea de plăți în contextul suplimentării cheltuielilor bugetelor publice generate de criza COVID-19. Totodată, prin creșterea disponibilităților financiare, autoritățile române vor putea susține acțiuni menite să reducă efectele pandemiei, redirecționându-le în zone în care este cel mai necesar.

Modificările propuse nu afectează contribuția POCA la realizarea obiectivelor strategiei Uniunii pentru o creștere inteligentă, durabilă și favorabilă incluziunii și a obiectivelor specifice definite în program și este în conformitate cu normele aplicabile, corespunde nevoilor de dezvoltare ale statului membru și nu implică un risc semnificativ ca obiectivele și țintele stabilite în propunere să nu poată fi îndeplinite, conform comunicatului oficial.

De asemenea, modificarea propusă nu are impact asupra principiilor orizontale, menționate la articolele 5, 7 și 8 din Regulamentul (UE) 1303/2013.

[***Descarcă***](https://www.fonduri-structurale.ro/descarca-document/30261) versiunea POCA 4.0

Sursa: AM POCA

\*

POIM: 2,56 miliarde euro solicitate din cele 117 milioane euro alocate pe apelul destinat dezvoltării rețelelor inteligente de distribuție a gazelor naturale

Ministerul Investițiilor și Proiectelor Europene a publicat ieri, 15 februarie 2021, detalii privind apelul de proiecte Dezvoltarea rețelelor inteligente de distribuție a gazelor naturale aferent POIM 2014-2020, deschis în perioada 17.08.2020 și 31.12.2020.

Tipul de acțiune finanțabilă în cadrul apelului de proiecte: Dezvoltarea rețelelor inteligente de distribuție a gazelor naturale în vederea creșterii nivelului de flexibilitate, siguranță, eficiență în operare, precum și de integrare a activităților de transport, distribuție și consum final.

Bugetul alocat apelului de proiecte este de 117,64 milioane euro cu o limită de supracontractare de 235,29 milioane euro.

**În cadrul apelului de proiecte au fost depuse 243 de cereri de finanțare în valoare de 2,56 miliarde euro.**

Procesul de evaluare se desfășoară în două etape. În prima sesiune sunt evaluate proiectele depuse în perioada 17.08-17.10.2020, iar în a doua sesiune sunt evaluate proiectele depuse în perioada 18.10-31.12.2020.

Referitor la prima sesiune de depunere a proiectelor AM POIM a făcut următoarele mențiuni:

* Au fost depuse spre evaluare 24 de cereri de finanțare;
* Procesul de evaluare se desfășoară în două etape:
  + Etapa de verificare administrativă și a eligibilității;
  + Etapa de evaluare tehnico – economică.
* În data de 08.12.2020 a fost finalizată etapa de verificare administrativă și a eligibilității pentru toate cele 24 de cereri de finanțare;

În urma etapei de verificare administrativă și a eligibilității, 10 din cele 24 de cereri de finanțare au fost admise și au trecut în etapa de evaluare tehnico-economică. AM POIM estimează că până la mijlocul lunii februarie ar putea fi finalizată și această etapa de evaluare, conform comunicatului oficial.

Proiectele care vor obține cel puțin 80 de puncte și care se vor încadra în bugetul limită de contractare al apelului vor intra direct în etapa de contractare, în ordinea descrescătoarea a punctajelor obținute.

Având în vedere cele de mai sus precum și complexitatea procesului de evaluare și numărul mare de proiecte depuse (243), AM POIM estimează faptul că în ultima decada a lunii februarie va începe procesul de evaluare pentru cererile de finanțare depuse în sesiunea a doua a apelului de proiecte (219), respectiv 18.10-31.12.2020.

Conform comunicatului oficial, **în funcție de disponibilitățile bugetare** rezultate în urma finalizării procesului de evaluare**se va analiza oportunitatea redeschiderii apelului de proiecte**.

Sursa: MIPE

\*

Sondaj al Parlamentului European: 73% dintre români consideră că Mecanismul de Redresare și Reziliență va permite economiei României să se recupereze mai rapid

Un nou sondaj comandat de Parlamentul European și realizat în perioada noiembrie-decembrie 2020 de Kantar constată o creștere cu zece puncte procentuale a numărului de cetățeni la nivelul Uniunii Europene care au exprimat o opinie pozitivă cu privire la UE (50%) în comparație cu toamna anului 2019. Dintre românii participanți la acest sondaj, 52% se arată pozitivi cu privire la UE. 66% dintre respondenții la acest sondaj sunt optimiști cu privire la viitorul Uniunii Europene.

Cu toate acestea, perspectiva individuală rămâne pesimistă în fața pandemiei care continuă: 53% dintre respondenții din UE consideră că situația economică din țara lor va fi mai gravă peste un an în comparație cu situația actuală. **46% dintre respondenții din România se așteaptă la o situație economică mai gravă peste un an**. Doar unul din cinci respondenți la nivelul UE (21%) consideră că situația economică națională s-ar îmbunătăți în anul următor.

În ceea ce privește recuperarea din punct de vedere economic a României după pandemia de coronavirus, 73% dintre respondenți consideră că [Mecanismul de Redresare și Reziliență](https://www.fonduri-structurale.ro/stiri/25594/consiliul-uniunii-europene-a-adoptat-mecanismul-de-redresare-si-rezilienta) va permite o recuperare mai rapidă și mai eficientă.

Peste jumătate dintre respondenții din statele UE (52%) se așteaptă ca peste un an condițiile lor individuale de viață să fie aceleași ca în prezent. Un sfert dintre respondenți (24%) consideră că vor fi și mai dezavantajați într-un an, în timp ce 21% cred că le va fi mai bine.

Probabil determinată de aceste consecințe percepute, cetățenii formulează o nouă prioritate politică de vârf pentru Parlamentul European: 48% dintre respondenții la nivelul UE doresc ca lupta împotriva sărăciei și a inegalităților sociale să ocupe un loc prioritar pe ordinea de zi. Aceasta este prima prioritate în toate statele membre ale UE, cu excepția Finlandei, Cehiei, Danemarcei și Suediei, unde lupta împotriva terorismului și a criminalității are prioritate. La nivel european, următoarele priorități indicate de cetățeni sunt măsurile pentru combaterea terorismului și criminalității (35%), pentru creșterea accesului la educație de calitate (33%) și cele pentru protejarea mediului înconjurător (32%).

**În România, lupta împotriva sărăciei și a inegalităților sociale este considerată o prioritate de 44% dintre respondenți**, urmată de măsuri pentru creșterea accesului la educație de calitate (34%) și de măsuri pentru asigurarea accesului la hrană sigură pentru cetățeni și un nivel de viață decent pentru fermieri (27%).

O modificare similară apare, de asemenea, în clasificarea de către cetățeni a valorilor fundamentale pe care Parlamentul European ar trebui să le apere. În timp ce apărarea drepturilor omului în întreaga lume (51%) și egalitatea între bărbați și femei (42%) rămân pe primele locuri la nivel UE, solidaritatea dintre statele membre este pe locul al treilea, 41% dintre respondenții europeni dorind ca Parlamentul să apere această valoare mai presus de toate celelalte, comparativ cu 33% în urmă cu un an.

**Apărarea drepturilor omului în întreaga lume este prima valoare indicată și de respondenții din România (46%).** Solidaritatea între statele membre (40%) și libertatea de exprimare (36%) sunt următoarele două valori fundamentale indicate de respondenții din România.

Pandemia și alte provocări globale, cum ar fi urgența climatică, susțin apelul cetățenilor la o reformă fundamentală a UE. 63% dintre respondenții europeni doresc ca Parlamentul European să joace un rol mai important în viitor, ceea ce reprezintă o creștere cu 5 puncte procentuale față de toamna anului 2019. În România, **69% dintre respondenți doresc un rol mai important pentru Parlamentul European**. Imaginea pozitivă a UE era în creștere la finalul anului trecut, la fel și apelul la schimbare: doar 27% sprijină UE doar în modul în care a fost realizată până în prezent, în timp ce 44 % „mai degrabă sprijină UE”, dar doresc o reforma a acesteia. Alți 22% se arată „mai degrabă sceptici cu privire la UE, dar ar putea să își schimbe din nou punctul de vedere în lumina unei reforme radicale”.

Studiul este disponibil [**aici**](https://www.fonduri-structurale.ro/descarca-document/30224)

Sursa: Parlamentul European

🏵

Consultări

Dezbateri privind programul Orizont Europa și finanțarea inovării

Asociația Europeană a Consultanților în Inovare (EAIC) sprijină conferința anuală „[R&I in recovery: what can Horizon Europe deliver?](https://sciencebusiness.net/events/ri-recovery-what-can-horizon-europe-deliver)”, organizată de Science|Business Network, ce va avea loc în perioada **22-23 februarie 2021**.

Compusă din universități, companii, organizații politice și de cercetare, Science|Business Network acționează ca un forum pentru promovarea inovației.

„Este nevoie de mai multă inovație pentru redresarea europeană, iar membri ai Asociației Europene a Consultanților în Inovare sunt încântați să se alăture pentru a spori inovația industrială, cercetarea aplicată, cooperarea internațională și managementul profesional al proiectelor”, a declarat Pekka Koponen, președintele EAIC.

Această conferință virtuală va aborda câteva dintre următoarele întrebări, printre multe altele:

* Poate Comisia să creeze sinergii autentice între Orizont Europa și alte programe emblematice?
* Cum va fi integrat Pactul verde european în toate aspectele structurii și activităților Orizont?
* Cum vor fi determinate succesul și impactul pentru viitorii beneficiari ai finanțării acordate prin programul Orizont?

În cadrul acestui eveniment, Margrethe Vestager (vicepreședinte executiv al CE), Mariya Gabriel (comisar pentru inovare, cercetare, tineret, educație și cultură) și Martin Kern (directorul EIT) vor susține discursuri, împreună cu multe alte figuri cheie ale cercetării și dezvoltării.

**\*\*\***

fonduri-structurale.ro este membru fondator al Asociației Europene a Consultanților în Inovare (EAIC). EAIC sprijină la nivel european finanțarea inovării și companiile inovatoare.

\*

Programul național pilot de tip „Şcoala după şcoală” aferent POCU, lansat spre consultare publică

AM POCU a lansat ieri, 16 februarie 2021, în consultare publică, ghidul „**Program național pilot de tip „Şcoala după şcoală” (Program național de educație remedială)”**, AP 6/ PI 10.i/ OS 6.3.

**Solicitantul eligibil** în cadrul acestui apel este Ministerul Educației.

**Suma alocată apelului** este de 146.163.000 lei pe cele două tipuri de regiuni de dezvoltare, respectiv regiunile mai puțin dezvoltate și regiunea mai dezvoltată București-Ilfov.

**Valoarea eligibilă a unui proiect** este de maximum 146.163.000 lei.

În cadrul măsurilor finanțate în cadrul apelului, în vederea îndeplinirii obiectivelor specifice ale POCU 2014-2020 (OS 6.3), **vor fi finanțate prin FSE, activități** derulate pe parcursul semestrului II și până la finalul anului scolar 2020-2021, menite să reducă riscul de părăsire timpurie a școlii din învățământul preuniversitar, pentru elevii din ciclul primar și gimnazial, în special elevi din grupurile vulnerabile, cu accent pe elevii aparținând minorității Roma, elevi din mediul rural, elevi cu dezabilități, elevi din comunitățile dezavantajate socio-economic.

[**Descarcă**](https://www.fonduri-structurale.ro/descarca-document/30289) ghidul

Observațiile și propunerile privind îmbunătățirea acestui document pot fi transmise la adresa [consultare.pocu@mfe.gov.ro](mailto:consultare.pocu@mfe.gov.ro) până la data de **26 februarie 2021**.

Ana-Maria Radu,

[www.fonduri-structurale.ro](http://www.fonduri-structurale.ro/)

Sursa: Ministerul Investițiilor și Proiectelor Europene

\*

Dezbatere publică privind proiectul de OUG aferent instituirii unor scheme de ajutor de stat și de minimis pentru relansarea sectorului cultural

Ministerul Culturii a anunțat ieri, 16 februarie 2021, organizarea unei întâlniri în cadrul căreia va fi supus în dezbatere publică proiectul de act normativ privind instituirea unor scheme de ajutor de stat și de minimis pentru relansarea sectorului cultural.

Proiectul de OUG a fost lansat în consultare publică în perioada 26 ianuarie – 08 februarie 2021. Mai multe detalii sunt disponibile [**aici**](https://www.fonduri-structurale.ro/stiri/25510/schemele-de-ajutor-pentru-operatorii-culturali-lansate-in-consultare-publica).

Evenimentul, organizat la solicitarea Centrului Cultural Clujean, Fundației Gabriela Tudor, Insula 42 și MetruCub, **va avea loc în data de 22 februarie 2021, începând cu orele 11.00**, în cadrul unei ședințe online.

Ministerul recomandă înscrierea unui singur reprezentant din partea fiecărei entități, astfel încât să poată fi facilitat accesul cât mai multor organizații relevante pentru tematica dezbaterii. Participanții vor fi selectați în ordinea crescătoare a datei de transmitere a formularului de înscriere (conform centralizării generate de Google Forms), în limita a maximum 280 de participanți, asigurată de platforma online.

**Persoanele interesate să prezinte propunerea lor**, în cadrul dezbaterii publice**, vor avea la dispoziție cinci minute pentru prezentare**. Acest interval a fost stabilit pentru a oferi unui număr cât mai mare de participanți posibilitatea de a-și exprima propunerile și sugestiile referitoare la proiectul de act normativ.

La această dezbatere sunt invitate să participe doar persoanele interesate de subiect, cu observații punctuale.

**Formularul de înscriere** este disponibil [aici](https://forms.gle/gMCxt9G4tBXcyKj68) și va fi deschis până pe data de **19 februarie, ora 12:00**.

Pentru informații suplimentare, puteți contacta Biroul Comunicare și Dialog Social la telefon: 021.222.82.91 sau prin intermediul adresei de e-mail: [comunicare@cultura.ro](mailto:comunicare@cultura.ro).

Sursa: Ministerul Culturii

\*

Suplimentarea bugetului apelului Innotech Student, în consultare publică!

Ministerul Investițiilor și Proiectelor Europene a lansat vineri, 12 februarie 2021, spre consultare publică, Hotărârea Guvernului pentru modificarea [Hotărârii Guvernului nr. 558/2020](http://legislatie.just.ro/Public/DetaliiDocument/227941) privind aprobarea Programului Național INNOTECH STUDENT, finanțat în cadrul Programului Operațional Capital Uman 2014–2020, ca urmare a [anunțului](https://www.fonduri-structurale.ro/stiri/25578/ministrul-investitiilor-si-proiectelor-europene-vom-suplimenta-alocarea-pe-innotech-student) făcut de ministrul Investițiilor și Proiectelor Europene, Cristian Ghinea, la începutul săptămânii trecute.

Conform documentului, se propune **suplimentarea**[**bugetului inițial**](https://www.fonduri-structurale.ro/fisa-proiect/2/programul-operational-capital-uman/485/pocu-6-13-innotech-student) de 96.870 mii lei, echivalentul a 20.000.000 euro la 316.024.922,93 lei, echivalentul a 65.247.222,66 euro, la cursul InforEuro din luna mai 2020.

Prin documentul lansat spre consultare publică se propune de asemenea modificarea unor secțiuni din cadrul Indicatorilor de realizare și de rezultat astfel:

* Inițial, HG 558/2020 prevedea faptul că **Indicatorul de realizare** al Programului Național INNOTECH STUDENT este de minimum 3.000 de persoane, respectiv cursanți și studenți care beneficiază de sprijin pentru tranziția de la școală la viața activă, **fiind modificat în** Indicatorul de realizare al Programului Național INNOTECH STUDENT este de minimum 9.900 de persoane, respectiv cursanți și studenți care beneficiază de sprijin pentru tranziția de la școală la viața activă;
* În ceea ce privește **Indicatorul de rezultat,** literele a) și b) se modifică astfel:
  + a) minimum 325 de cursanți și studenți care își găsesc un loc de muncă la încetarea calității de participant **devin** minimum 650 de cursanţi şi studenţi care îşi găsesc un loc de muncă la încetarea calităţii de participant;
  + b) minimum 325 de locuri de muncă create și existente ca urmare a sprijinului primit de sectorul întreprinderilor mici și mijlocii la 6 luni după terminarea sprijinului **devin** minimum 1300 de locuri de muncă create şi existente ca urmare a sprijinului primit de sectorul întreprinderilor mici şi mijlocii la 6 luni după terminarea sprijinului.”

[**Descarcă**](https://www.fonduri-structurale.ro/descarca-document/30225) documentul

Propunerile și sugestiile de modificare pot fi transmise în termen de 10 zile calendaristice de la data publicării documentului (n.r. 12 februarie 2021), la adresa [acte.normative@mfe.gov.ro](mailto:acte.normative@mfe.gov.ro) sau [**aici**](https://mfe.gov.ro/hotararea-guvernului-pentru-modificarea-hotararii-guvernului-nr-5582020-privind-aprobarea-programului-national-innotech-student-finantat-in-cadrul-programului-operational-capital-uman-2014/).

În cadrul Innotech Student [au fost depuse 351 de cereri de finanțare](https://www.fonduri-structurale.ro/stiri/24771/351-de-cereri-de-finantare-depuse-in-cadrul-innotech-student-valoarea-cererilor-depuse-este-de-34-de-ori-alocarea-initiala), care însumează 685 milioane de euro, iar alocarea apelului inițială era de 20 milioane de euro, valoarea cererilor depuse fiind de 3.400% bugetul apelului. Prin acest apel urmează să fie sprijinite start-upurile dezvoltate de studenți.

Sursa: MIPE

🏵

APELURI – Finanțări

Active Citizens Fund: Noi oportunități de finanțare pentru ONG-uri!

Astăzi au fost lansate 5 apeluri de proiecte dedicate ONG-urile în cadrul Programului Active Citizens Fund. Acestea își pot depune până în luna aprilie 2021 propunerile de proiecte destinate acțiunilor de advocacy, activismului civic, sprijinului strategic pentru drepturile omului și tratament egal și nu numai, ca urmare a lansării Rundei 2 de depunere în cadrul următoarelor apeluri:

* Apelul #2 – Educație și implicare civică
* Apelul #3 – Activism civic și advocacy
* Apelul #5 – Sprijin strategic pentru drepturile omului și tratament egal
* Apelul #7 – Acțiuni de advocacy pentru incluziunea socială a grupurilor vulnerabile
* Apelul #8 – Dezvoltarea comunităților rurale interetnice

**Apel #2**

Obiectivul apelului este creșterea nivelului educației civice și de drepturile omului și a implicării cetățenilor.

* Finanțări acordate între 50.001 și 75.000 Euro.

Pentru mai multe informații puteți consulta rubrica noastră de [**alte finanțări**](https://www.fonduri-structurale.ro/alte-finantari/413/active-citizens-fund-apelul-2-educatie-si-implicare-civica-runda-2).

**Apel #3**

Obiectivul apelului este creșterea implicării cetățenilor în activități de tip watchdog, monitorizare și advocacy la nivel local și central.

* Finanțări acordate:
  + Granturi medii: Între 50.001 și 75.000 Euro
  + Granturi mari: Între 75.001 și 150.000 Euro
  + Granturi strategice: Între 75.001 și 150.000 Euro

Pentru mai multe informații puteți consulta rubrica noastră de [**alte finanțări**](https://www.fonduri-structurale.ro/alte-finantari/414/active-citizens-funs-apelul-3-activism-civic-si-advocacy-runda-2).

**Apel #5**

Obiectivele apelului sunt de a consolida rolul ONG-urilor în advocacy și monitorizare (watchdog) privind drepturile omului și tratament egal, egalitatea de gen și combaterea violenței bazate pe gen și de a crește nivelul de conștientizare a cetățenilor cu privire la drepturile lor, precum și a capacității acestora de a identifica, raporta și reacționa față de discriminare, discurs instigator la ură în spațiul public, încălcări ale drepturilor omului, practici instituționale nocive, precum și față de lipsuri la nivelul legislației sau aplicării acesteia.

* Finanțări acordate:
  + Granturi medii: Între 50.001 și 75.000 Euro
  + Granturi mari: Între 75.001 și 150.000 Euro

Pentru mai multe informații puteți consulta rubrica noastră de [**alte finanțări**](https://www.fonduri-structurale.ro/alte-finantari/415/active-citizens-fund-apelul-5-sprijin-strategic-pentru-drepturile-omului-si-tratament-egal-runda-2).

**Apel #7**

Obiectivul apelului este să susțină acțiuni de advocacy la nivel local/național pentru justiție socială și incluziunea grupurilor vulnerabile și să crească capacitatea grupurilor vulnerabile.

* Finanțări acordate:
  + Granturi medii: Între 50.001 și 75.000 Euro
  + Granturi mari: Între 75.001 și 150.000 Euro

Pentru mai multe informații puteți consulta rubrica noastră de [**alte finanțări**](https://www.fonduri-structurale.ro/alte-finantari/416/active-citizens-fund-apelul-7-actiuni-de-advocacy-pentru-incluziunea-sociala-a-grupurilor-vulnerabile-runda-2).

**Apel #8**

Obiectivul apelului este să contribuie la dezvoltarea pe termen mediu și lung a comunităților rurale interetnice și să îmbunătățească situația romilor în România.

* Finanțări acordate:
  + Granturi medii: Între 50.001 și 75.000 Euro
  + Granturi mari: Între 75.001 și 150.000 Euro

Pentru mai multe informații puteți consulta rubrica noastră de [**alte finanțări**](https://www.fonduri-structurale.ro/alte-finantari/417/active-ctizens-fund-apelul-8-dezvoltarea-comunitatilor-rurale-interetnice-runda-2).

Sursa: Active Citizens Fund

\*

Google.org Impact Challenge Central and Eastern Europe: Finanțare pentru inițiativele ce plasează incluziunea digitală în centrul redresării economice

Google.org Impact Challenge Europa Centrală și de Est (CEE) este un apel, cu un buget total de 2 milioane de euro, dedicat sprijinirii inițiativelor care pun incluziunea digitală în centrul redresării economice.

Proiectele vor reprezenta conceptul și planul de implementare propus de organizație pentru modul în care tehnologia și inovația vor fi folosite pentru a ajuta indivizii și comunitățile să dobândească noi abilități pentru viitor.

Țările participante sunt: ​​Bulgaria, Croația, Cehia, Estonia, Ungaria, Letonia, Lituania, Polonia, România, Slovacia și Slovenia. Cele mai îndrăznețe și mai strălucitoare idei vor fi selectate de un grup regional de experți și vor primi finanțare, precum și asistență din partea Google.

Organizațiile selectate vor primi finanțări subvenționate între **50.000 și 250.000 euro** și o posibilă asistență personalizată de la Google pentru a ajuta la proiectul lor.

Apelul se adresează organizațiilor caritabile non-profit, organizații non-profit, instituții academice sau de cercetare publică sau privată sau companie cu scop lucrativ care are un proiect caritabil situat în una dintre țările participante.

Termenul limită pentru înscrierea aplicațiilor este **1 martie 2021**.

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/412/google-org-impact-challenge-incluziunea-digitala-in-centrul-redresarii-economice).

Sursa: Google.org

\*

POR: Apelul pentru investiții ale IMM-urilor în parteneriat cu entități de inovare și transfer tehnologic a fost prelungit

Ieri, 15 februarie 2021, a fost emis [ordinul de modificare](https://www.fonduri-structurale.ro/descarca-document/30281) a „Ghidului Solicitantului. Condiții specifice de accesare a fondurilor pentru apelul de proiecte nr. POR/2020/1/1.1C/2, Axa prioritară 1, prioritatea de investiții 1.1.,**Operațiunea 1.1 C- IMM sau IMM în parteneriat cu ITT pentru investiții de transfer tehnologic, în cadrul Programului Operațional Regional 2014 – 2020**” aprobat prin Ordinul ministrului lucrărilor publice, dezvoltării și administrației nr 4149/23.11.2020.

Prin ordin este prelungită data închiderii apelului de proiecte până la **15.03.2021, ora 12:00**, termenul inițial fiind 15.02.2021.

Mai multe detalii despre apel sunt disponibile [**aici**](https://www.fonduri-structurale.ro/fisa-proiect/1/programul-operational-regional/339/por-1-1-c).

Sursa: AM POR

\*

POPAM: Apelul nr. 2 adresat măsurilor de sănătate publică a fost lansat!

AM POPAM a anunțat ieri, 15 februarie 2021, lansarea apelului nr.2 pentru depunerea cererilor de finanțare, în cadrul POPAM 2014-2020 pentru măsura II.11 – Măsuri de sănătate publică.

**Solicitanți eligibili**

Solicitanții eligibili în vederea acordării sprijinului financiar nerambursabil sunt operatorii economici care își desfășoară activitatea în domeniul acvaculturii și care trebuie să îndeplinească următoarele condiții:

* Solicitantul desfășoară în mod legal activitatea în domeniul acvaculturii și deține în exploatare amenajări piscicole care au înregistrat reducerea temporară a vânzărilor de pește din producția proprie, ca urmare a epidemiei de COVID-19;
* Solicitantul nu se află în stare de faliment, în situație de insolvență sau de lichidare, reorganizare, fuziune;
* Solicitantul nu a fost declarat vinovat cu privire la fraudarea fondurilor europene sau naționale în baza unei hotărâri definitive și irevocabile emise de o instanță de judecată;
* Solicitantul nu se află în situațiile prevăzute la art. 10 din Regulamentul (UE) nr. 508/2014.

**Activități eligibile**

POPAM poate sprijini compensarea operatorilor din acvacultură care au înregistrat reducerea temporară a vânzărilor în anul 2020, în perioada de referință, ca urmare a epidemiei de COVID-19.

**Perioada de referință** pentru care se acordă compensații este 01.06.2020-31.12.2020.

**Alocarea financiară** totală pentru apel este de 3.000.000,00 lei, echivalentul a 615.245,79 euro.

**Perioada de depunere**: 15.02.2021-07.03.2021, ora 23:59.

[**Descarcă**](https://www.fonduri-structurale.ro/descarca-document/30259) ghidul

Solicitanții de sprijin prin POPAM sunt invitați de AM să completeze „Chestionarul pentru solicitanții de sprijin prin POPAM”, disponibil [aici](https://www.fonduri-structurale.ro/descarca-document/30260) și să-l transmită pe adresa de email [pescuit@madr.ro](mailto:pescuit@madr.ro). Astfel, vor putea fi comunicate informații importante despre cum poate fi îmbunătățit modul de acordare a fondurilor nerambursabile prin POPAM.

Sursa: AM POPAM

\*

Lansarea sesiunii 4 de depunere a Cererilor de sprijin aferentă submăsurii 15.1 „Plăți pentru angajamente de silvomediu”

Agenția de Plăți și Intervenție pentru Agricultură (APIA) a anunțat vineri, 12 februarie 2021, lansarea sesiunii 4 de depunere a Cererilor de sprijin pentru accesarea Schemei de ajutor de stat, aferentă Măsurii 15 „**Servicii de silvomediu, servicii climatice și conservarea pădurilor**”, Submăsura 15.1 „**Plăți pentru angajamente de silvomediu**” din cadrul PNDR 2014 – 2020. Schema de ajutor de stat contribuie la prioritatea Uniunii Europene în materie de dezvoltare rurală „Refacerea, conservarea și consolidarea ecosistemelor legate de agricultură și silvicultură”.

Alocarea financiară pentru sesiunea 04/2021 privind Schema de ajutor de stat din cadrul PNDR este de **22.318.866 euro**.

Cererile de sprijin pentru schema de ajutor de stat pot fi depuse în intervalul **01 martie 2021 – 17 mai 2021, ora 16:00**, cu posibilitatea depunerii până în data de 11 iunie 2021, ora 16:00, cu aplicarea de penalități de 1% pentru fiecare zi lucrătoare de întârziere la sumele la care beneficiarul ar fi avut dreptul în cazul în care cererea ar fi fost depusă până în termenul de 17 mai 2021.

Cererile de sprijin depuse în termenul menționat, pot fi modificate până la data de 31 mai 2021, cu posibilitatea depunerii până în data de 11 iunie 2021, ora 16:00, cu aplicarea de penalități de 1% pentru fiecare zi lucrătoare de întârziere la sumele la care beneficiarul ar fi avut dreptul în cazul în care modificarea ar fi fost depusă până în termenul de 31 mai 2021.

După avizarea dosarului tehnic de către Garda Forestieră, solicitanții pot depune, la Centrele Județene APIA, cererile de sprijin însoțite de documentele specificate în Ghidul solicitantului. Ghidul va fi publicat pe site-ul APIA.

Sursa: APIA

\*

S-a lansat cea de-a 14-a ediție a RegioStars!

Comisia Europeană a anunțat lansarea celei de-a 14-a ediție a concursului RegioStars, care premiază în fiecare an cele mai bune proiecte finanțate în cadrul politicii de coeziune.

Beneficiarii tuturor proiectelor finanțate de politica de coeziune a UE sunt încurajați să depună cererea pentru cinci categorii tematice:

* **Europa inteligentă**: creșterea competitivității întreprinderilor locale într-o lume digitală
* **Europa verde**: comunități verzi și rezistente în mediul rural și urban
* **Europa echitabilă**: încurajarea incluziunii și anti-discriminării
* **Europa urbană**: promovarea sistemelor alimentare circulare ecologice și durabile în zonele urbane funcționale
* **Tema anului**: îmbunătățirea mobilității ecologice în regiuni în Anul European al Căii Ferate 2021

Concursul va fi deschis până pe **9 mai 2021**. Un juriu independent format din experți de nivel înalt va selecta câștigătorii care vor fi anunțați în decembrie 2021. Publicul va fi, de asemenea, invitat să aleagă propriul proiect preferat.

Cererile trebuie depuse de managerul de proiect cu avizul Autorității de Management, care a furnizat finanțare UE (Fondul european de Dezvoltare Regională, Fondul de Coeziune, Fondul Social European, Instrumentul de preaderare sau Instrumentul european de vecinătate) pentru proiect.

Întrebările privind procesul de aplicare pot fi trimise la adresa de e-mail [contact@regiostarsawards.eu](mailto:contact@regiostarsawards.eu).

Mai multe detalii sunt disponibile [**aici**](https://regiostarsawards.eu/)

Sursa: DG Regio

🏵🏵🏵

Din actualitatea europeană

|  |  |
| --- | --- |
| cloud_mrr | [Coronavirus: UE trimite echipamente de protecție personală Republicii Moldova](https://ec.europa.eu/romania/news/20210219_romania_doneaza_echipament_republica_moldova_ro)  În urma solicitării primite din partea Republicii Moldova prin intermediul [Mecanismului UE de protecție civilă](https://ec.europa.eu/echo/what/civil-protection/mechanism_en)[Căutați traducerile disponibile pentru linkul precedentEN**•••**](javascript:void(0)), România a oferit o gamă variată de echipamente de protecție personală, în contextul combatereii pandemiei. Transferul de echipamente include: 1.500.000 de măști chirugicale, 100.000 de măști de tip FFP3, 100,000 de costume de protecție și 100.000 de mânuși. |
| moldova | [Ajutoare de stat: Comisia publică un model orientativ suplimentar privind ajutoarele de stat pentru sprijinirea capacităților de cloud în cadrul Mecanismului de redresare și reziliență](https://ec.europa.eu/romania/news/20210218_ajutoare_stat_cloud_mrr_ro)  Comisia Europeană a publicat astăzi, 18 februarie, un nou [model orientativ privind ajutoarele de stat](https://ec.europa.eu/competition/state_aid/what_is_new/covid_19.html), pentru a ajuta statele membre să își conceapă planurile naționale de redresare și reziliență în conformitate cu normele UE privind ajutoarele de stat, în ceea ce privește sprijinirea capacităților de prelucrare a datelor de tip *cloud* și *edge*. Acesta se succedă publicării, la [21 decembrie 2020](https://ec.europa.eu/commission/presscorner/detail/en/ip_20_2494)[Căutați traducerile disponibile pentru linkul precedentEN**•••**](javascript:void(0)), a unui număr de 11 modele orientative privind ajutoarele de stat, respectiv a modelului orientativ privind sprijinirea digitalizării mediei specializate pe difuzarea știrilor, la [11 februarie 2021](https://ec.europa.eu/commission/presscorner/detail/en/mex_21_527)[Căutați traducerile disponibile pentru linkul precedentEN**•••**](javascript:void(0)). |
| infringement_spalarea_banilor.png | [Combaterea spălării banilor: Comisia îndeamnă Germania, Portugalia și România să transpună în mod corect cea de a 4-a Directivă privind combaterea spălării banilor](https://ec.europa.eu/romania/news/20210218_infringement_spalarea_banilor_ro)  Comisia a trimis astăzi, 18 februarie, **scrisori de punere în întârziere** **Germaniei, Portugaliei** și **României** din cauza transpunerii incorecte a celei de a 4-a Directive privind combaterea spălării banilor ([DCSB4](https://eur-lex.europa.eu/legal-content/RO/TXT/?uri=CELEX%3A32015L0849)). Termenul de transpunere a DCSB4 a fost 27 iunie 2017. În urma unei evaluări a măsurilor de transpunere notificate de aceste state membre, Comisia a concluzionat că mai multe dispoziții din directivă nu au fost transpuse corect în legislația națională. |
| infringement_gaze_naturale | [Securitatea aprovizionării cu gaze naturale: Comisia solicită Croației și României să pună în aplicare în mod corect normele UE](https://ec.europa.eu/romania/news/20210218_securitatea_aprovizionarii_gaze_naturale_ro)  Comisia a decis astăzi, 18 februarie, să trimită **avize motivate** **Croației** și **României** pentru nerespectarea anumitor dispoziții ale Regulamentului privind securitatea aprovizionării cu gaze naturale [[Regulamentul (UE) 2017/1938](https://eur-lex.europa.eu/legal-content/RO/TXT/?uri=CELEX:32017R1938)], în special în ceea ce privește obligațiile de notificare și aplicarea mecanismului de solidaritate. |
| antigen | [Coronavirusul: Comitetul pentru securitate sanitară al UE convine asupra unei liste comune de teste antigenice rapide pentru COVID-19](https://ec.europa.eu/romania/news/20210218_teste_antigenice_rapide_ro)  Astăzi, 18 februarie, Comitetul pentru securitate sanitară al UE a convenit asupra unei liste comune de teste antigenice rapide pentru COVID-19, a unei selecții de teste antigenice rapide ale căror rezultate vor fi reciproc recunoscute de statele membre, precum și asupra unui set standardizat comun de date care să fie incluse în certificatele cu rezultatele testelor pentru COVID-19. |
| infringement_calitatea_aerului.png | [Calitatea aerului: Comisia solicită României să își îmbunătățească legislația privind emisiile industriale](https://ec.europa.eu/romania/news/20210218_infringement_calitatea_aerului_ro)  Comisia solicită **României** să își alinieze legislația națională la Directiva UE privind emisiile industriale (DEI) ([Directiva 2010/75](https://eur-lex.europa.eu/legal-content/RO/TXT/?uri=CELEX%3A32010L0075)). Activitățile industriale au un impact semnificativ asupra mediului. Directiva privind emisiile industriale are ca scop să prevină și să reducă emisiile industriale nocive de pe teritoriul UE, promovând în același timp utilizarea unor tehnici care reduc emisiile poluante și care sunt eficiente din punct de vedere energetic și din punctul de vedere al utilizării resurselor. |
| moderna_aditional.png | [Coronavirus: Comisia aprobă al doilea contract cu Moderna pentru a asigura până la 300 de milioane de doze suplimentare](https://ec.europa.eu/romania/news/20210218_doze_suplimentare_moderna_ro)  Ieri, 17 februarie, Comisia Europeană a aprobat un al doilea contract cu compania farmaceutică Moderna, care prevede o achiziție suplimentară de 300 de milioane de doze (150 milioane în 2021 și o opțiune de a achiziționa încă 150 de milioane în 2022) în numele tuturor statelor membre ale UE. Noul contract permite, de asemenea, statelor membre să doneze dozele lor de vaccin țărilor cu venituri mici și medii sau să le redirecționeze către alte țări europene. |
| incubatorul_hera.png | [Noul coronavirus: pregătirea Europei pentru amenințarea tot mai mare reprezentată de variantele noului coronavirus](https://ec.europa.eu/romania/news/20210217_incubatorul_hera_ro)  Astăzi, 17 februarie, Comisia propune măsuri imediate pentru a pregăti Europa pentru amenințarea tot mai mare reprezentată de variantele noului coronavirus. Noul **Plan european de pregătire în domeniul bioapărării** **împotriva variantelor virusului care cauzează COVID-19, denumit „Incubatorul HERA”**, va colabora cu cercetători, companii din domeniul biotehnologiei, producători și autorități publice din UE și de la nivel mondial pentru a depista noi variante, pentru a oferi stimulente vizând crearea de vaccinuri noi și adaptate, pentru a accelera procesul de aprobare a acestor vaccinuri și pentru a asigura sporirea capacităților de producție. |
| multilateralism | [Un multilateralism reînnoit, potrivit pentru secolul 21: agenda UE](https://ec.europa.eu/romania/news/20210217_multilateralism_reinnoit_ro)  Astăzi, 17 februarie, Comisia și Înaltul Reprezentant prezintă o nouă strategie de consolidare a contribuției UE la multilateralismul bazat pe norme. Comunicarea comună stabilește așteptările și ambițiile UE în ceea ce privește sistemul multilateral. Propunerea de astăzi sugerează utilizarea tuturor instrumentelor de care dispune UE, inclusiv a sprijinului său politic, diplomatic și financiar amplu pentru a promova pacea și securitatea la nivel mondial, pentru a apăra drepturile omului și dreptul internațional și pentru a promova soluții multilaterale la provocările globale. |
| premiul_cese | [Asociația Prematurilor câștigă Premiul CESE pentru solidaritate civilă acordat României](https://ec.europa.eu/romania/news/20210215_asociatia_prematurilor_premiul_cese_ro)  [**Comitetul Economic și Social European (CESE)**](https://www.eesc.europa.eu/ro) a decernat Premiul pentru solidaritate civilă [**Asociației Prematurilor**(link is external)](http://www.asociatiaprematurilor.ro/) pentru un proiect care a pus echipamente și aparate de protecție la dispoziția maternităților, ale căror nevoi au fost adesea trecute cu vederea în contextul luptei împotriva COVID-19, ceea ce le-a îngreunat capacitatea de a face față pandemiei.  Proiectul depus de asociația din România se numără printre cele 23, din UE și din Regatul Unit, care au fost premiate pentru contribuția lor excepțională la combaterea pandemiei de COVID-19 și a consecințelor sale dezastruoase. **Fiecare câștigător a primit un premiu în valoare de 10 000 EUR.** |

Sursa: Comisia Europeană

***Sursa: Reprezentanța în România a Comisiei Europene https://ec.europa.eu/romania/news\_ro***

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/